**J e l e n t é s**

Balatonhenye Község Önkormányzata Képviselő-testületének
2020. szeptember 25-i nyilvános ülésére

Tárgy: Jelentés a lejárt határidejű képviselő-testületi és polgármesteri hatáskörben hozott határozatok végrehajtásáról

Előterjesztő: Kulin Miklós György polgármester

A Képviselő-testület lejárt határidejű határozatainak végrehajtásáról az alábbiakban számolok be:

**2020. február 14-i képviselő-testületi ülés döntései:**

**3/2020. (II. 14.) HATÁROZATA
 *Az Önkormányzat saját bevételei és adósságot keletkeztető*
*ügyleteiből eredő fizetési kötelezettsége megállapításáról***

Balatonhenye Község Önkormányzata Képviselő-testülete az államháztartásról szóló 2011. évi CXCV. törvény 29/A. §-a alapján az önkormányzat saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapítja meg:

Saját bevételek összege:

 2020. 12.811 ezer Ft

 2021. 9.650 ezer Ft

 2022. 9.650 ezer Ft

 2023. 9.650 ezer Ft.

Adósságot keletkeztető ügyletekből eredő fizetési kötelezettségek:

 2020. 0 Ft

 2021. 0 Ft

 2022. 0 Ft

 2023. 0 Ft.

***Intézkedést nem igényel***

**4/2020. (II. 14.) HATÁROZATA**

***Tájékoztatási kötelezettségről***

Balatonhenye Község Önkormányzata Képviselő-testülete a 2020. évi költségvetéshez kapcsolódó, az államháztartásról szóló törvény szerinti tájékoztatást elfogadja.

***Intézkedést nem igényel***

**5/2020. (II. 14.) HATÁROZATA**

***A 2020. évi közbeszerzési tervről***

Balatonhenye Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2020. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

Felelős: Kulin Miklós György polgármester

Határidő: folyamatos

***Intézkedést nem igényel***

**6/2020. (II. 14.) HATÁROZATA**

***rendezvényterv elfogadásáról***

Balatonhenye Község Önkormányzata Képviselő-testülete a 2020. évi rendezvénytervet az alábbi módosítással elfogadja:

* március 8. Nőnap
* július 11. Falunap.

***Rendezvényterv módosítása megtörtént***

**7/2020. (II. 14.) HATÁROZATA**

 ***gazdasági program elfogadásáról***

Balatonhenye Község Önkormányzata Képviselő-testülete az Önkormányzat 2020-2024. időszakra szóló gazdasági programját elfogadja.

***Gazdasági program aláírásra került***

**8/2020. (II. 14.) HATÁROZATA**

 ***belső ellenőrzési feladatok ellátásáról***

Balatonhenye Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2020. évre 1. 600. 000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2020. július 31-éig átadja.

Felelős: dr. Szabó Tímea, jegyző

Határidő: azonnal.

***Belső ellenőri feladatokra szerződés megkötése került***

**9/2020. (II. 14.) HATÁROZATA**

***Medicopter Alapítvány támogatásának elszámolásáról***

Balatonhenye Község Önkormányzata Képviselő-testülete, a Medicopter Alapítvány (1081 Budapest, Szilágyi u. 3.) részére nyújtott, 2019. évre vonatkozó támogatással való elszámolást elfogadja.

Felelős: Kulin Miklós György polgármester

Határidő: azonnal.

***Alapítvány döntésről értesítve***

**10/2020. (II. 14.) HATÁROZATA**

***Rákóczi Szövetség támogatásának elszámolásáról***

Balatonhenye Község Önkormányzata Képviselő-testülete, a Rákóczi Szövetség (1027 Budapest, Szász Károly u. 1) részére nyújtott, 2018. évre és 2019. évre vonatkozó támogatással való elszámolást elfogadja.

Felelős: Kulin Miklós György polgármester

Határidő: azonnal

***Szövetség döntésről értesítve***

**11/2020. (II. 14.) HATÁROZATA**

***Rákóczi Szövetség támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Rákóczi Szövetséget (Székhely: 1027 Budapest, Szász Károly u. 1.) (továbbiakban: Szövetség) egyszeri 10.000 Ft-tal, azaz Tízezer forinttal támogatja.

A támogatás kifizetése egy összegben utalással történik a Szövetség pénztára javára.

A támogatás célja: A határon túli magyar iskolaválasztást elősegítő Beiratkozási Program támogatása

A felhasználás határideje: 2020. december 31.

A Szövetség a támogatásról 2021. január 31.-ig köteles elszámolni.

A támogatási cél kormányzati funkciója: 011130 Önkormányzatok, önkormányzati hivatalok igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást a Szövetséggel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kulin Miklós György, polgármester

Határidő:

* a megállapodás megkötésére: 2020. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

***Támogatási szerződés megkötésre, támogatás átutalásra került***

**12/2020. (II. 14.) HATÁROZATA**

***Határtalan Hangok Közhasznú Alapítvány kérelmének elbírálásáról***

Balatonhenye Község Önkormányzata Képviselő-testülete a Határtalan Hangok Közhasznú Alapítvány (Székhely: 1146 Budapest, Dózsa Gy. út 11.) rendezvény megvalósításának anyagi támogatására vonatkozó kérelmének elbírálását elnapolja.

A képviselő-testület örömét fejezi ki az Alapítvány által tervezett rendezvénnyel kapcsolatban, de egyelőre nem lát a költségvetésben forrást a támogatásra.

A képviselő-testület megbízza a polgármestert, hogy a döntésről a kérelmezőt értesítse.

Felelős: Kulin Miklós György polgármester.
Határidő: azonnal.

***Kérelmező döntésről értesítve***

**13/2020. (II. 14.) HATÁROZATA**

***A vendégház igénybevételéért fizetendő szállásdíj meghatározásáról***

Balatonhenye Község Önkormányzat Képviselő-testülete a Balatonhenye, Kossuth u. 54. szám alatti ingatlan egy részén kialakított szálláshelyeket szállásdíját az alábbiak szerint határozza meg 2020. évre:

Napidíj:

2 ágyas szoba 2 fő részére 7.000,-Ft/éj

4 ágyas szoba 4 fő részére 12.000,-Ft/éj

A megállapított árak az idegenforgalmi adót nem tartalmazzák.

Felelős: Kulin Miklós György polgármester

Határidő: folyamatos.

***Szállásdíj közzététele megtörtént***

**14/2020. (II. 14.) HATÁROZATA**

***A közösségi színterek igénybevételi díjának meghatározásáról***

Balatonhenye Község Önkormányzata Képviselő-testülete a közösségi színterek igénybevételi díját felülvizsgálta és 2020. évben nem kíván a díjakon változtatni.

***Intézkedést nem igényel***

**15/2020. (II. 14.) HATÁROZATA**

***térítési díj rendelet véleményezéséről***

Balatonhenye Község Önkormányzata Képviselő-testülete az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja.

A Képviselő-testület felkéri a polgármestert, hogy Köveskál Község Polgármesterét a döntésről értesítse.

Felelős: Kulin Miklós György polgármester

Határidő: azonnal.

***Érintett polgármester értesítése megtörtént***

**16/2020. (II. 14.) HATÁROZATA**

***óvoda társulási megállapodás módosításáról***

Balatonhenye Község Önkormányzata Képviselő-testülete a Köveskál és Térsége Óvoda Társulás Társulási megállapodását felülvizsgálta.

A Képviselő-testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.

A Képviselő-testület felkéri a jegyzőt, hogy a döntésről a Társulási Tanács elnökét értesítse.

Felelős: Dr. Szabó Tímea jegyző

Határidő: azonnal.

***Társulási megállapodás módosítás aláírásra került***

**17/2020. (II. 14.) HATÁROZATA**

***Kötelező felvételt biztosító általános
iskolai körzethatárok véleményezéséről***

Balatonhenye Község Önkormányzata Képviselő-testülete a Balatonfüredi Tankerületi Központ által véleményezésre megküldött kötelező felvételt biztosító iskolák körzethatárainak meghatározására vonatkozó tervezetet megismerte, és az előterjesztés szerinti tartalommal elfogadja.

A Képviselő-testület felkéri a jegyzőt, hogy a határozatot a Balatonfüredi Tankerületi Központ részére küldje meg.

Felelős: dr. Szabó Tímea, jegyző

Határidő: 2020. február 15.

***Tankerület döntésről értesítve***

**18/2020. (II. 14.) HATÁROZATA**

***A falugondnoki szolgálat 2020. évi továbbképzési terve jóváhagyásáról***

Balatonhenye Község Önkormányzata Képviselőtestülete a falugondnok 2020. évi továbbképzési tervét a javaslat „B” pontja szerint jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Kulin Miklós György polgármester

Határidő: azonnal.

***Falugondnok döntésről értesítve***

**20/2020. (II. 14.) HATÁROZATA**

***A polgármester 2020. évi szabadsága ütemezéséről***

Balatonhenye Község Önkormányzata Képviselő-testülete Kulin Miklós György, polgármester 2020. évi szabadságának ütemezését az alábbiak szerint hagyja jóvá:

* május 5 nap
* június 5 nap
* augusztus 10 nap
* szeptember 5 nap
* november 10 nap
* december 10 nap.

Felelős: Kulin Miklós György, polgármester

Határidő: folyamatos

***Intézkedést nem igényel***

**21/2020. (II. 14.) HATÁROZATA**

***Balaton-felvidéki Szociális, Gyermekjóléti és***

***Háziorvosi Ügyeleti Szolgálat támogatásáról***

Balatonhenye Község Önkormányzata Képviselő-testülete elhatározza, hogy a Balaton-felvidéki Szociális, Gyermekjóléti és Háziorvosi Ügyeleti Szolgálat (a továbbiakban: Szolgálat) kérelmét támogatja, és a Szolgálat részére a Szolgálat ellátási területén élő a hátrányos helyzetű gyermekek nyári táboroztatásához egyszeri 20.000 Ft, azaz Húszezer forint támogatást nyújt.

A Szolgálat köteles a támogatás felhasználásáról tájékoztatást adni.

Felkéri a polgármestert a szükséges intézkedések megtételére.

Felelős: Kulin Miklós György, polgármester

Határidő: 2020. május 31.

***Szolgálat döntésről értesítve***

**22/2020. (II. 14.) HATÁROZATA**

***kültéri napelemes lámpák beszerzéséről és elhelyezéséről***

Balatonhenye Község Önkormányzata Képviselő-testülete 5 db kültéri napelemes lámpa és a hozzá tartozó oszlop (kandeláber) beszerzésével fejleszti a közvilágítást, melyből egy darab lámpa kerül elhelyezésre a Balatonhenye, Kossuth utca 3. szám alatti ingatlan elé, illetve négy darab lámpa pedig a temetőbe vezető útra.

A Képviselő-testület a lámpák beszerzésének költségét Balatonhenye Község Önkormányzata 2020. évi költségvetése terhére vállalja.

Felhatalmazza a Polgármestert, hogy a napelemes lámpatesteket és a telepítéshez szükséges eszközöket beszerezze.

Felelős: Kulin Miklós György polgármester

Határidő: folyamatos.

***Lámpák elhelyezése megtörtént***

**23/2020. (II. 14.) HATÁROZATA**

***Balatonhenye, 105/1., 105/2. hrsz.-ú ingatlanokon (temető)
fakivágásra vonatkozó árajánlat megtárgyalásáról***

Balatonhenye Község Önkormányzata Képviselő-testülete megtárgyalta és elfogadja Geiger Máté (8254 Kővágóörs, Jókai Mór u. 75.) vállalkozó árajánlatát a Balatonhenye, 105/1., 105/2. hrsz.-ú ingatlanokon (temetők) történő fakivágásra.

A Képviselő-testület vállalja a vállalkozói díj költségét a 2020. évi költségvetése terhére.

A Képviselő-testület felhatalmazza a Polgármestert a vállalkozói szerződés aláírására.

A Képviselő-testület felkéri a Polgármestert, hogy a döntésről tájékoztassa a Vállalkozót.

Felelős: Kulin Miklós György polgármester

Határidő: azonnal.

***Szerződés aláírásra került, fakivágás megtörtént***

**24/2020. (II. 14.) HATÁROZATA**

***szándék nyilatkozat fűnyíró traktor értékesítéséről
és szárzúzó berendezés beszerzéséről***

Balatonhenye Község Önkormányzata Képviselő-testülete kinyilvánítja azon szándékát, hogy az önkormányzat tulajdonában lévő feleslegessé vált fűnyíró traktorokat értékesíti és egy szárzúzó berendezést kíván beszerezni.

A képviselő-testület felkéri a hivatalt, hogy a fűnyíró traktorok nyilvántartás szerinti értékét vizsgálja meg.

Felelős: Kulin Miklós György polgármester

Határidő: azonnal

***Fűnyíró traktor nem került értékesítésre, szárzúzóra (eszközbeszerzés) benyújtott pályázat nem részesült támogatásban***

==================================================================

**Veszélyhelyzet idején hozott polgármesteri döntések:**

**26/2020. (IV. 2.) HATÁROZATA**

***A szociális és gyermekjóléti alapellátások intézményi***

***térítési díjainak meghatározásáról***

A veszélyhelyzet kihirdetéséről szóló 40/2020. (II. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Balatonhenye Község Önkormányzat Képviselő-testületének hatáskörét gyakorolva a Tapolca Környéki Önkormányzati Társulás fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által nyújtott szociális és gyermekjóléti alapellátások intézményi térítési díjainak meghatározásáról szóló rendelet tervezetet és az előterjesztésben javasolt térítési díjakat:

A Társulási Tanács által elfogadotton túl,

**a házi segítségnyújtás tekintetében** az intézményi térítési díjból további kedvezményt biztosítok a következők szerint:

- személyi gondozás esetében a 2.1 pontja alatt a 3. sorban meghatározott kategóriában: 11%

- személyi gondozás esetében a 2.1 pont alatt a 4. sorban meghatározott kategóriában: 13. %

- személyi gondozás esetében a 2.1 pont alatt az 5. sorban meghatározott kategóriában: 17 %

- személyi gondozás esetében a 2.1 pont alatt a 6. sorban meghatározott kategóriában: 20 %

A határozat a rendelet alkotásra kijelölt Ábrahámhegy Község Önkormányzata Polgármestere részére való megküldésről intézkedem.

***Érintett önkormányzat döntésről értesítve***

**27/2020. (V. 08.) HATÁROZATA**

***A Balaton felvidéki Szociális és Gyermekjóléti Szolgálat által biztosított személyes gondoskodást nyújtó ellátásokról szóló 2/2020. (IV. 3.) önkormányzati rendelet módosításának elfogadásáról***

A veszélyhelyzet kihirdetéséről szóló 40/2020. (II. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Balatonhenye Község Önkormányzata Képviselő-testületének hatáskörét gyakorolva Ábrahámhegy Község Önkormányzata Képviselő-testületének a Balaton felvidéki Szociális és Gyermekjóléti Szolgálat által biztosított személyes gondoskodást nyújtó ellátásokról szóló 2/2020. (IV. 3.) önkormányzati rendeletének módosítását az előterjesztésnek megfelelően elfogadom.

A határozat a rendelet alkotásra kijelölt Ábrahámhegy Község Önkormányzata Polgármestere részére való megküldéséről intézkedem.

***Érintett önkormányzat döntésről értesítve***

**28/2020. (V. 08.) HATÁROZATA**

***A Balatonhenye 318. és 42. helyrajzi számú utak felújítására pályázat beadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében eljárva a veszélyhelyzet kihirdetéséről szóló 40/2020. (II. 11.) Korm. rendeletben kihirdetett veszélyhelyzetben elhatározza, hogy a Magyar Falu Program 2020. keretében „Önkormányzati tulajdonú utak, hidak fejlesztésének támogatására” alprogramra pályázatot nyújt be a Balatonhenye Község Önkormányzata tulajdonában lévő, Balatonhenye belterület 318.és 42. helyrajzi számú utak felújítása céljából.

A fejlesztés megvalósításához Balatonhenye Község Önkormányzata önerőt nem biztosít.

A pályázat benyújtásáról a Polgármester gondoskodik.

***Pályázat benyújtásra került, támogatásban részesült***

**29/2020. (V. 08.) HATÁROZATA**

***A Balatonhenye 103 hrsz.-ú közterületen járdaépítés***

***anyag támogatása pályázat beadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében eljárva a veszélyhelyzet kihirdetéséről szóló 40/2020. (II. 11.) Korm. rendeletben kihirdetett veszélyhelyzetben elhatározza, hogy a Magyar Falu Program 2020. keretében „Önkormányzati járdaépítés/felújítás anyagtámogatása” alprogramra pályázatot nyújt be a Balatonhenye Község Önkormányzata tulajdonában lévő, Balatonhenye belterület 103 helyrajzi számú közterületen járdaépítés céljából.

A fejlesztés megvalósításához anyagköltségre Balatonhenye Község Önkormányzata önerőt nem biztosít.

A pályázat benyújtásáról gondoskodom.

***Pályázat benyújtásra került, támogatásban részesült***

 **30/2020. (V. 18.) HATÁROZATA**

**a gépjármű üzemeltetési szabályzatról**

Balatonhenye Község Polgármestere a veszélyhelyzet kihirdetéséről szóló 40/2020. (II. 11.) Korm. rendeletben kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva Balatonhenye Község Önkormányzata Gépjármű Üzemeltetési Szabályzatát a falugondnoki szolgáltatás ellátáshoz (a továbbiakban: Szabályzat) elfogadja. A Szabályzat jelen határozat meghozatala napját követő naptól alkalmazandó.
A Szabályzat hatálybalépésének napjától a korábbi gépjármű üzemeltetési szabályzat hatályát veszti.

***A szabályzat aláírásra került***

**31/2020. (V.18.) HATÁROZATA**

***A gyermekjóléti és gyermekvédelmi feladatok ellátásáról szóló
2019. évre vonatkozó átfogó értékelés elfogadásáról***

A veszélyhelyzet kihirdetéséről szóló 40/2020. (II. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Balatonhenye Község Önkormányzata Képviselő-testületének hatáskörét gyakorolva a gyermekjóléti és gyermekvédelmi feladatok ellátásáról szóló 2019. évre vonatkozó értékelést elfogadom.

Az értékelés és a határozat Veszprém Megyei Kormányhivatal részére történő megküldéséről intézkedem.

***Kormányhivatal döntésről értesítve***

**32/2020. (V. 21.) HATÁROZATA**

***Balatonhenye, 522. hrsz.-ú önkormányzati út***

***helyreállítására vonatkozó kérelemről***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben hozzájárul, hogy a Balatonhenye Község Önkormányzat tulajdonában lévő 522. hrsz.-ú kivett közút művelési ágú ingatlant -a Balatonhenye, 527. hrsz.-ú ingatlan tulajdonosa Kovács Dóra az ingatlana előtti részen- a térkép szerinti állapotba, a kérelemben foglaltaknak megfelelően helyreállítsa oly módon, hogy a természetben kialakult útszakasz ezen részét a térkép szerinti, eredeti nyomvonalban alakítsa ki akként, hogy a rézsűt csökkentve gépjárművel járhatóvá tegye.

A döntésről Kérelmezőt értesítem.

***Kérelmező döntésről értesítve***

**33/2020. (VI. 05.) HATÁROZATA**

***A 2019. évi rendezvényekkel való elszámolásról***

Balatonhenye Község Önkormányzata Polgármestere a 2019. évi rendezvények elszámolása tárgyú előterjesztést a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva a veszélyhelyzet kihirdetéséről szóló 40/2020. (III. 11.) Korm. rendelettel kihirdetett veszélyhelyzetben tudomásul veszi.

***Intézkedést nem igényel***

**34/2020. (VI. 05.) HATÁROZATA**

**a 2019. évben végzett ellenőrzésekről szóló jelentésről**

Balatonhenye Község Önkormányzata Polgármestere a 2019. évben Balatonhenye Község Önkormányzatánál végzett ellenőrzésekről szóló jelentést a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva a veszélyhelyzet kihirdetéséről szóló 40/2020. (III. 11.) Korm. rendelettel kihirdetett veszélyhelyzetben tudomásul veszi, és elfogadja azt.

***Intézkedést nem igényel***

**35/2020. (VI. 15.) HATÁROZATA**

***A Kővágóörsi Közös Önkormányzati Hivatal 2019. évi költségvetés
negyedik módosításának elfogadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben a Kővágóörsi Közös Önkormányzati Hivatal 2019. évi költségvetés negyedik módosítását az előterjesztés szerinti tartalommal elfogadja.

I. A 2019. évi költségvetés bevételi főösszege 142 066 412 forint, a kiadási főösszeg 142 066 412 forint.

II. A kiadási főösszegen belül a kiemelt előirányzatok a következők:

a) személyi juttatások 102 351 786 Ft

b) munkaadókat terhelő járulékok 19 772 601 Ft

c) dologi kiadások 16 353 976 Ft

d) ellátottak pénzbeli juttatásai 0 Ft

e) egyéb működési célú kiadások 2 088 049 Ft

f) beruházások 1 500 000 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi főösszegen belül a kiemelt előirányzatok a következők:

a) önkormányzat működési támogatása 0 Ft

b) működési célú támogatások 23 642 488 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 296 259 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 118 127 665 Ft

IV. A költségvetési létszámkeretet 23 fő.

V. A 2019. évi kaffetéria keretet bruttó 200.000 Ft/fő.

VI. A Közös Hivatalban a 2019. évi illetménykiegészítés mértéke 20 %.

VII. A Közös Hivatal alkalmazásában állók részére munkába járás költségtérítése címen a személyi jövedelemadóról szóló 1995. évi CXVII. törvény 25. § (2) bekezdésében meghatározott összeg kerül biztosításra.

VIII. A köztisztviselőknek adható illetmény előleg összege a felvétel időpontjában a költségvetési főösszeg 3 %-át nem haladhatja meg.

IX. A Közös Hivatal kizárólag kötelező feladatokat lát el.

***Intézkedést nem igényel***

**36/2020. (VI. 15.) HATÁROZATA**

***A Kővágóörsi Közös Önkormányzati Hivatal 2019. évi zárszámadása elfogadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben a Kővágóörsi Közös Önkormányzati Hivatal 2019. évi gazdálkodásáról szóló beszámolót – az előterjesztésnek megfelelően, 141. 933. 864 Ft bevétellel és 134. 321. 443 kiadással - elfogadja.

***Intézkedést nem igényel***

**37/2020. (VI. 15.) HATÁROZATA**

***A Kővágóörsi Közös Önkormányzati Hivatal 2019. évi pénzmaradványának, pénzmaradvány felhasználásának elfogadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben a Kővágóörsi Közös Önkormányzati Hivatal 2019. évi pénzmaradványát 7 612 421 Ft összegben állapítja meg, melyből kötelezettségvállalással terhelt pénzmaradvány 4 692 478 Ft a december havi, januárban kifizetésre került illetmények, és az azok utáni járulékok; valamint 82. 151 Ft Balatonrendes Község Önkormányzata kiválása miatt szükséges elszámolás – a kötelezettségvállalással nem terhelt pénzmaradványból, valamint a beruházásokból, eszközbeszerzésekből befizetés-arányosan megillető összeg - okán. A pénzmaradvány fennmaradó, kötelezettségvállalással nem terhelt összege a 2020. évi költségvetésbe került beépítésre.

***Intézkedést nem igényel***

**38/2020. (VI. 15.) HATÁROZATA**

***A Kővágóörsi Közös Önkormányzati Hivatal 2020. évi költségvetés
első módosításának elfogadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben a Kővágóörsi Közös Önkormányzati Hivatal 2020. évi költségvetés első módosítását az előterjesztés szerinti tartalommal elfogadja.

I. A 2020. évi költségvetés bevételi főösszege 135 509 972 forint, a kiadási főösszeg 135 509 972 forint.

II. A kiadási főösszegen belül a kiemelt előirányzatokat a következők:

a) személyi juttatások 98 909 844 Ft

b) munkaadókat terhelő járulékok 17 614 727 Ft

c) dologi kiadások 16 503 250 Ft

d) ellátottak pénzbeli juttatásai 0 Ft

e) egyéb működési célú kiadások 2 482 151 Ft

f) beruházások 0 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi főösszegen belül a kiemelt előirányzatok a következők:

a) önkormányzat működési támogatása 0 Ft

b) működési célú támogatások 2 500 000 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 133 009 872 Ft

IV. A költségvetési létszámkeretet 23 fő.

V. A 2020. évi kaffetéria keretet bruttó 200.000 Ft/fő.

VI. A Közös Hivatalban a 2020. évi illetménykiegészítés mértéke 20 %.

VII. A Közös Hivatal alkalmazásában állók részére munkába járás költségtérítése címen a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget kerül biztosításra.

VIII. A köztisztviselőknek adható illetmény előleg összege a felvétel időpontjában a költségvetési főösszeg 3 %-át nem haladhatja meg.

IX. A Közös Hivatal kizárólag kötelező feladatokat lát el.

***Intézkedést nem igényel***

**39/2020. (VI. 15.) HATÁROZATA**

***A Kővágóörsi Közös Önkormányzati Hivatal 2019. évi munkájáról
szóló beszámoló elfogadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben a Kővágóörsi Közös Önkormányzati Hivatal 2019. évi munkájáról szóló beszámolót elfogadja.

***Intézkedést nem igényel***

**40/2020. (VI. 16.) HATÁROZATA**

***A lakossági víz- és csatornaszolgáltatás támogatására pályázat benyújtásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva a veszélyhelyzet kihirdetéséről szóló 40/2020. (III.11.) Korm. rendeletben kihirdetett veszélyhelyzetben elhatározza, hogy a 2020. évi lakossági víz- és csatornaszolgáltatás támogatására pályázatot nyújt be a Magyar Államkincstár felé, amennyiben a DRV Zrt, mint Víziközmű-szolgáltató nyilatkozata alapján a pályázat benyújtására jogosult az Önkormányzat.

Az állami támogatás igénylésének benyújtásáról és a pályázattal kapcsolatos teendők lebonyolításáról a Polgármester gondoskodik.

***DRV-hez pályázat benyújtásra került***

**41/2020. (VI. 16.) HATÁROZATA**

***A temetővel kapcsolatos díjak felülvizsgálatáról***

A veszélyhelyzet kihirdetéséről szóló 40/2020. (II. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Balatonhenye Község Önkormányzata Képviselő-testületének hatáskörét gyakorolva a köztemető rendjéről, használatának és igénybevételének szabályairól szóló 3/2000 (X.16.) önkormányzati rendeletében szabályozott, a temetővel kapcsolatos díjakat felülvizsgáltam, és megállapítom, hogy a díjakat módosítani nem kívánom.

***Intézkedést nem igényel***

**42/2020. (VI. 17.) HATÁROZATA**

***A Balatonhenye „Közterület karbantartását szolgáló***

***eszközbeszerzés” pályázat beadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében eljárva a veszélyhelyzet kihirdetéséről szóló 40/2020. (II. 11.) Korm. rendeletben kihirdetett veszélyhelyzetben elhatározza, hogy a Magyar Falu Program 2020. keretében „Közterület karbantartását szolgáló eszközbeszerzés” alprogramra pályázatot nyújt be: szárzúzó, motoros kasza, gazvágó, láncfűrész, lombseprő, sövényvágó, magassági ágvágó, lombszívó, ágaprító, fűnyíró beszerzése céljából.

A fejlesztés megvalósításához Balatonhenye Község Önkormányzata önerőt nem biztosít.

A pályázat benyújtásáról a polgármester gondoskodik.

***Pályázat benyújtásra került, támogatásban nem részesült***

 **43/2020. (VI. 17.) HATÁROZATA**

***A Balatonhenye 317 helyrajzi számon megvalósuló új***

***játszótér fejlesztése pályázat beadásáról***

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében eljárva a veszélyhelyzet kihirdetéséről szóló 40/2020. (II. 11.) Korm. rendeletben kihirdetett veszélyhelyzetben elhatározza, hogy a Magyar Falu Program 2020. keretében „Óvodai játszóudvar és közterületi játszótér fejlesztése” alprogramra pályázatot nyújt be a Balatonhenye Község Önkormányzata tulajdonában lévő, Balatonhenye belterület 317. helyrajzi számon megvalósuló új játszótér fejlesztése céljából.

A fejlesztés megvalósításához Balatonhenye Község Önkormányzata önerőt nem biztosít.

A pályázat benyújtásáról a polgármester gondoskodik.

***Pályázat benyújtásra került, támogatásban nem részesült***

**Veszélyhelyzet idején alkotott rendelet:**

* 5/2020. (V. 22.) rendelet az önkormányzat vagyonáról, a vagyontárgyak feletti tulajdonosi jogok gyakorlásáról szóló 6/2004. (VI. 18.) rendelet módosításáról
* 6/2020. (VI. 10.) rendelet a 2019. évi költségvetésről szóló 3/2019. (III. 16.) rendelet módosításáról
* 7/2020. (VI. 10.) rendelet a 2019. évi zárszámadásról

===================================================================

**2020. július 3-i képviselő-testületi ülés döntései:**

**45/2020. (VII. 03.) HATÁROZATA**

***A Balatonhenye, Kossuth utca 54, 317 hrsz.-ú***

***szálláshely felújítására pályázat beadásáról***

Balatonhenye Község Önkormányzata Képviselő-testülete elhatározza, hogy a Magyar Turisztikai Ügynökség, mint a Miniszterelnöki Kabinetiroda Kezelő szerve és a Kisfaludy 2030 Turisztikai Fejlesztő Nonprofit Zrt. által közösen meghirdetett, a „Kisfaludy Szálláshelyfejlesztési Konstrukció-magánszálláshelyek egyéb szálláshelyek fejlesztése” pályázaton részt vesz, melynek keretében az alábbi fejlesztést kívánja megvalósítani:

Balatonhenye Község Önkormányzata tulajdonában lévő, Balatonhenye belterület 317 hrsz.-ú, Kossuth utca 54. szám alatti szálláshely fejlesztése.

A fejlesztés megvalósításához Balatonhenye Község Önkormányzata önerőt nem biztosít.

Felhatalmazza a polgármestert a pályázat benyújtására.

Felelős: Kulin Miklós György, polgármester

Határidő: 2020. július 15.

***Pályázat benyújtásra került, támogatásban részesült***

**46/2020. (VII. 03.) HATÁROZATA**

***Kővágóörsi Önkéntes Tűzoltó Egyesület támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 10.000 Ft-tal, azaz Tízezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: működési kiadások támogatása

A felhasználás határideje: 2020. december 31.

Az Egyesület a támogatásról 2021. január 31.-ig köteles elszámolni.

A támogatási cél kormányzati funkciója: 011130 Önkormányzatok, önkormányzati hivatalok igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kulin Miklós György, polgármester

Határidő:

* a megállapodás megkötésére: 2020. július 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

***Támogatási szerződés megkötésre, támogatás átutalásra került***

**47/2020. (VII. 03.) HATÁROZATA**

***Köveskáli Önkéntes Tűzoltó Egyesület támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Köveskáli Önkéntes Tűzoltó Egyesületet (Székhely: 8274 Köveskál, Fő u. 10.) (továbbiakban: Egyesület) egyszeri 10.000 Ft-tal, azaz Tízezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: az Egyesület működési kiadásainak és fejlesztéseinek támogatása

A felhasználás határideje: 2020. december 31.

Az Egyesület a támogatásról 2021. január 31.-ig köteles elszámolni.

A támogatási cél kormányzati funkciója: 011130 Önkormányzatok, önkormányzati hivatalok igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kulin Miklós György, polgármester

Határidő:

* a megállapodás megkötésére: 2020. július 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

***Támogatási szerződés megkötésre, támogatás átutalásra került***

**48/2020. (VII. 03.) HATÁROZATA**

***Balatonhenyei Református Egyházközség támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Balatonhenyei Református Egyházközség (Székhely: 8275 Balatonhenye, Kossuth u. 72.) (továbbiakban: Egyházközség) egyszeri 500.000 Ft-tal, azaz Ötszázezer forinttal támogatja.

A támogatás kifizetése egy összegben utalással történik az Egyházközség pénztára javára.

A támogatás célja: az Egyházközség számára közüzemi szolgáltatások bekötési díjának támogatása

A felhasználás határideje: 2020. december 31.

Az Egyházközség a támogatásról 2021. január 31.-ig köteles elszámolni.

A támogatási cél kormányzati funkciója: 011130 Önkormányzatok, önkormányzati hivatalok igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyházközséggel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kulin Miklós György, polgármester

Határidő:

* a megállapodás megkötésére: 2020. július 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

***Támogatási szerződés megkötésre, támogatás átutalásra került***

**49/2020. (VII. 03.) HATÁROZATA**

***Az önkormányzati rendelet megalkotásának elmulasztásával***

***kapcsolatos törvényességi felhívásról***

 Balatonhenye Község Önkormányzata Képviselő-testülete a Veszprém Megyei Kormányhivatal VE/53/500-1/2020. számú törvényességi felhívásával egyetért, az abban leírtakat elfogadja, a feltárt jogszabálysértő állapot megszüntetéséről intézkedik oly módon, hogy megalkotja a helyi építése szabályzatot, melyhez szükséges előkészítő munkálatokat haladéktalanul megkezdi.

 Felkéri a polgármestert, hogy a döntésről a Veszprém Megyei Kormányhivatalt tájékoztassa.

 Felelős: Kulin Miklós György, polgármester

 Határidő: 2020. július 31.

 ***Kormányhivatal döntésről értesítve***

**50/2020. (VII. 03.) HATÁROZATA**

***Balatonhenye község településfejlesztési koncepciójának***

***és településrendezési eszközeinek elkészítéséről***

 Balatonhenye Község Önkormányzata Képviselő-testülete Tájterv Műhely Szolgáltató és Tanácsadó Kft (8261 Badacsonytomaj, Római út 197.) által benyújtott 4.572.000 Ft összegű árajánlatát elfogadja úgy, hogy a megalapozó munkarészekre fordítandó költséget a 2020. évi költségvetése község gazdálkodás funkción elkülönített összeg terhére vállalja, a további munkarészek elkészítéséhez szükséges forrás a következő évi költségvetésben kerül tervezésre.

 Felkéri a polgármestert a szerződés megkötésére.

 Felelős: Kulin Miklós György polgármester

 Határidő: 2020. augusztus 15.

***Tájterv Kft-vel szerződés megkötésre került***

**2020. augusztus 10-i képviselő-testületi ülés döntései:**

**52/2020. (VIII. 10.) HATÁROZATA**

***Víziközmű szolgáltatás (ivóvíz) 2021.-2035. évekre vonatkozó***

***Gördülő Fejlesztési Tervének elfogadásáról***

Balatonhenye Község Önkormányzata Képviselő-testülete, mint a 11-03638-1-001-00-06 MEKH kóddal rendelkező, DRV\_V\_201 Balatonhenyei vízmű megnevezésű víziközmű Ellátásért Felelőse a víziközmű-szolgáltatásról szóló 2011. évi CCIX. törvény 11. § szerint a Dunántúli Regionális Vízmű Zrt. által a 2021-2035. időszakra elkészített Gördülő Fejlesztési Terv beruházási és felújítási-pótlási tervrészét elfogadja, és a Gördülő Fejlesztési Tervben meghatározott, 2021. évre vonatkozó munkálatokat a DRV Zrt.-től megrendeli.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint az ellátásért felelős köteles eljárni a 2011. évi CCIX. törvény ide vonatkozó szabályozásai szerint. A gördülő fejlesztési terv beruházási tervrészének ellátásért felelős által kezdeményezett módosítása esetén a DRV Zrt-t a törvény véleményezési jogkörrel jogosítja fel.

Egyúttal felhatalmazza a polgármestert, hogy a szükséges nyilatkozatokat aláírja.

Felelős: Kulin Miklós György polgármester

Határidő: 2020. augusztus 31.

***DRV döntésről értesítve***

**53/2020. (VIII. 10.) HATÁROZATA**

***Balatonhenye a 75. sorszámú Köveskál szennyvízelvezető és –tisztító***

***víziközmű rendszerre vonatkozó 2021.-2035. évi gördülő fejlesztési terv elfogadásáról***

Balatonhenye Község Önkormányzata Képviselő-testülete, mint a 75. sorszámú Köveskál szennyvízelvezető és –tisztító víziközmű rendszer Ellátásért Felelőse a Bakonykarszt Zrt. által 2021. – 2035. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

Felelős: Kulin Miklós György polgármester

Határidő: 2020. augusztus 31.

***Bakonykarszt döntésről értesítve***

**54/2020. (VIII. 10.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 18 m³ mennyiségben kemény lombos tűzifára, melyhez a szükséges önerőt összesen 22.860 Ft (18.000 Ft+ Áfa) összegben biztosítja.

Balatonhenye Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Balatonhenye Község Önkormányzata Képviselő-testületének a 2020. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Balatonhenye Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kulin Miklós György, polgármester

Határidő: 2020. augusztus 31.

***Pályázat benyújtásra került***

**Polgármesteri hatáskörben hozott szociális döntések:**

* gyermek születésére tekintettel nyújtott támogatás egy kérelmező 60.000 Ft összegben,
* gyógyszerköltségre tekintettel nyújtott támogatás három kérelmező 4.000 Ft/hó/fő összegben,
* iskola- és óvodakezdésre tekintettel nyújtott támogatás 2 kérelmező 4 gyermek vonatkozásában 92.000 Ft összegben.

**Határozati javaslat:**

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**
**/2020. (IX. 25.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2020. szeptember 14.

Kulin Miklós György polgármester